3 maniere om jou slimfoon nóg vinniger te laai - Goeie Huishouding
Tuis » 3 maniere om jou slimfoon nóg vinniger te laai
Dis baie frustrerend wanneer jy op die punt staan om by die huis of kantoor te ry en dan sien dat jou slimfoon se battery amper leeg is en jou waarskynlik binnekort in die steek gaan laat. Die groot vraag is: Hoe vinnig kan jy jou foon laai en weer op pad wees? Nie vinnig genoeg nie? Dan gaan hierdie slim wenke jou help!
1. Gebruik ’n muurprop, nie ’n USB-poort nie
Indien jy die USB-aansluiting op jou rekenaar of ’n ander toestel met ’n USB-aansluiting gebruik om jou foon te laai, gaan dit langer neem as wanneer jy ’n muurprop gebruik. Die rede daarvoor is dat USB-aansluitings slegs 2.5 W of 4.5 W se krag lewer (afhangende of dit ’n USB 2.0 of USB 3.0 is), in vergelyking met ’n muurprop se krag van minstens 5 W.
Dit is egter belangrik om die regte laaierprop te gebruik wat jy óf saam met jou toestel gekry het óf wat deur die slimfoon-handelsnaam self of hoogaangeskrewe maatskappy vervaardig is om die risiko te voorkom dat die kragprop, kabel of foon dalk vlam vat.
As jy ’n iPhone het, het Apple bevestig dat dit veilig is om ’n iPad of Mac-skootrekenaar se laaier te gebruik. Hierdie toestelle lewer tussen 10 W of 12 W se krag, wat beteken dat dit nóg vinniger as by ’n muurprop sal gaan.
2. Gebruik die vliegtuigmodus
Om jou slimfoon se vliegtuigmodusg te aktiveer sal voorkom dat die batterykrag nie deur apps en dienste wat gewoonlik in die agtergrond loop, getap word nie. Indien jy ’n iPhone het, kan jy die Settings-app oopmaak en die skakel langs “Airplane Mode” gebruik om dit te aktiveer. Anders kan jy opwaarts oor jou skerm vee en op die ikoon tik wat soos ’n vliegtuig lyk. As jy ’n Android-toestel het, kan jy afwaarts oor die skerm vee en op die vliegtuigsimbool tik.
3. Laat jou foon in vrede laai
Ons weet die versoeking is groot, maar om die skerm elke paar minute te aktiveer om te sien hoe vinnig jou battery laai, is in werklikheid teenproduktief. Die rede hiervoor is dat jou battery ’n taamlike hoeveelheid krag inboet wanneer die skerm aangaan. Indien moontlik, moet jy probeer om jou foon heeltemal uit te los. Maar ’n nog beter oplossing is om die foon eenvoudig af te skakel.
Vir die meeste van ons is dit só deel van ons slaaptydritueel - foon inprop, alarm stel, ligte af -...